hotchpotch/miracl-hf-unified huggingface dataset:
Tsetsekärpäset
Tsetsekärpäset ("Glossina") ovat afrikkalaisia verta imeviä kärpäsiä. Suvusta tunnetaan 22 lajia. Ne levittävät "Trypanosoma"-siimaeliöitä, jotka aiheuttavat unitautia ihmisille ja naganatautia miltei kaikille nautaeläimille ja hevosille (ja vastaavaa "sura"-nimellä tunnettua eläinten unitautia sioilla esiintyessään). Tsetsekärpäset ovat "Glossinidae"-heimonsa ainoa suku.
Unitaudin arvioitiin aiheuttavan noin 9 000 ihmisen kuoleman vuosittain (2010). Tsetsekärpästen ja naganataudin vaikutuksesta monissa Saharan eteläpuolisen Afrikan maissa laajamittaista nautaeläimiä hyödyntävää kiertoviljelyä on pidetty mahdottomana ja tätä on pidetty eräänä keskeisenä syynä maaseudun köyhyyteen näissä maissa. Suurten kotieläinten puute on aiheuttanut, että peltoja on muokattu paljolti ihmisvoimin kuokalla eikä tehokkaammin eläiten vetämillä auroilla. Eläinten unitaudin johdosta maidon, lihan ja lannan tuotanto vähenee paljon, ja tiineeksi tulleiden eläinten keskenmenoriski kasvaa. Vähitellen hoitamaton sairastunut eläin menehtyy (arviolta 3 milj. nautakuolemaa vuosittain). Tällä on valtava merkitys tsetsekärpäsen esiintymisalueilla elävien vähävaraisten pienviljelijöiden toimeentuloon. Eläinten pito alueella kannattaa vain jatkuvan estolääkityksen avulla, mistä aiheutuu usein lääkeresistiivisyyteen liittyviä ongelmia ja mitä eläinlääkeväärennykset vaikeuttavat. Vuosittaisten maataloustuotannon rahallisten menetysten arvioitiin olleen Afrikan tsetsekärpästen esiintymisalueella tästä syystä vuonna 2001 yhteensä 4,75 miljardia dollaria.
On havaittu että joillain nautaroduilla kuten länsiafrikkalaisella, Guineasta peräisin olevalla N'Damalla on huomattava vastustuskyky tryptanosoma-siimaeliöitä vastaan, vaikka eläinten maidontuotanto laskeekin mikäli ne saavat siimaeliön tartunnan. Siksi N'Damoja laidunnetaankin useissa Länsi- ja Keski-Afrikan maissa (eteläinen Senegal, Guinea-Bissau, Gambia, Mali, Norsunluurannikko, Liberia, Nigeria ja Sierra Leone.
Mictlantecuhtli
Mictlantecuhtli oli atsteekkien kuolemanvaltakunnan herra.
Mictlantecuhtli oli myös manalan, mictlanin, jumala jota hän ja hänen vaimonsa Mictecacihuatli hallitsivat.
Jumalan ulkonäköä kuvataan verellä tahrituksi luurangoksi tai jumalaksi, jolla oli esiintyöntyvät hampaat. Hänet oli koristeltu pöllönsulilla, paperisilla pääkoristeilla ja silmistä tehdyllä kaulurilla.
Riutunkari
Riutunkari (myös Riuttu) on lautta- ja kalasatama Oulun kaupungissa Oulunsalon suuralueella Salonpään kaupunginosassa, noin kymmenen kilometriä länteen Oritkarin satamasta ja noin kahdeksan kilometriä luoteeseen Oulunsalon keskustaajamasta. Kempeleestä Hailuotoon johtava seututie 816 kulkee Riutunkarin kautta.
Riutunkarin kalastussatamassa on aallonmurtajan suojaama venesatama. Riutunkarissa on myös Hailuodon lauttapaikka sekä pieni tuulivoimapuisto.
Riutunkarin tuulivoimapuisto muodostuu viidestä tuulivoimalasta. Niistä kolmen teho on 1 MW ja kahden uusimman 3 MW.
Jokulähetys
Jokulähetys (anycast) tarkoittaa tietoliikennetekniikassa viestin lähettämistä ryhmälle siten, että viesti päätyy vain yhdelle ryhmän jäsenelle koko ryhmän (yleislähetys) sijaan. Täsmälähetyksessä on aina yksi lähettäjä. Vastaanottajia on monta, mutta kunkin viestin vastaanottaa vain yksi vastaanottaja.
Jokulähetystä käytetään esimerkiksi Internetin nimipalvelussa. Usealle aika-ajoin tahdistetulla nimipalvelimella voi olla sama osoite, jolloin kukin nimen selvityspyyntö reititetään helpoiten tavoitettavissa olevalle palvelimelle.
Gordon Ramsay
Gordon James Ramsay (s. 8. marraskuuta 1966 Johnstone, Skotlanti) on yksi Britannian tunnetuimmista kokeista ja televisiopersoonista. Hän on lisäksi yksi Britannian kolmesta kokista, jotka ovat onnistuneet ylläpitämään arvostetun kolmen Michelin-tähden luokituksen ravintoloissaan. Ramsay on ensimmäinen skotti, joka on saanut ravintolalleen kolme Michelin-tähteä. Ramsay sai kuningattarelta vuonna 2006 arvonimen OBE ("Officer of the British Empire").
Gordon Ramsay syntyi Skotlannissa vuonna 1966 ja vietti nuoruutensa Stratford-upon-Avonissa, Englannissa. Nuorukaisena Ramsay pelasi jalkapalloa ja haaveili urasta ammattilaisena. Hän pääsi harjoittelemaan glasgow’laisen suosikkiseuransa Rangers FC:n kanssa, mutta joukkueen valmentajan suositeltua Ramsaylle tämän pettymykseksi yrittämistä alemmalla sarjatasolla ja lopulta squashin parissa hankitun vamman myötä jalkapallounelma sai jäädä.
Ramsay läpäisi 12. lokakuuta 2013 Havaijin Ironman-triathlonin (uinti 3,9 km, pyöräily 180 km, juoksu 42,195 km) ajalla 14.04.48
Kokin uransa Ramsay aloitti 19-vuotiaana. Ensin hän työskenteli Albert Roux’n ravintolassa Lontoossa ja Guy Savoyn sekä Joel Robuchonin ravintolassa Pariisissa. Varsinaisena pääkokkina Ramsay työskenteli Auberginen ravintolassa vuonna 1993. Vuonna 1996 Aubergine luokiteltiin kahden Michelin-tähden ravintolaksi. Kaksi vuotta myöhemmin Ramsay lähti Auberginesta ja perusti oman nimeään kantavan ravintolan Chelseaan. Vuonna 2001 hänen ravintolansa luokiteltiin kolmen Michelin-tähden arvoiseksi.
Elokuussa 2009 Ramsay omisti jo useita ravintoloita. Hänen ravintoloidensa uutisoitiin kuitenkin kärsivän taloudellisista vaikeuksista taloustaantuman johdosta, ja niiden velat olivat yli 11 miljoonaa euroa.
Vuonna 2012 Ramsay omisti 23 ravintolaa ympäri maailmaa., ja niillä oli yhteensä 10 Michelin-tähteä
Ramsay on julkaissut useita keittokirjoja ja esiintynyt lukuisissa televisio-ohjelmissa, kuten "Kauhukeittiö", "Kurjat kuppilat" ja "Gordon Ramsay – pannu kuumana". Hänet tunnetaan myös rivosta kielenkäytöstään, etenkin ”fuck”-kirosanan käytöstä. Ramsey on yksi tuomareista Yhdysvaltain Junior Masterchef-ohjelmassa.
Ramsay on ollut vuodesta 1996 naimisissa Cayetana "Tana" Ramsayn (s. 1974, os. Hutcheson) kanssa ja heillä on neljä jo aikuista lasta, Megan, Holly, Jack ja Matilda ja he odottavat viidettä lastaan syntyväksi vuoden 2019 kesällä.
Ramsay kävi Suomessa lokakuun lopulla 2007 esittelemässä uutta keittokirjaansa "Sunnuntairuokaa ja muita herkullisia reseptejä" ("Gordon Ramsay’s Sunday Lunch and Other Recipes from The F Word").
Hän on myös käynyt Lapissa kuvaamassa ohjelmaansa "Gordon Ramsay – pannu kuumana" ("The F Word")
Hittimittari
Hittimittari oli Ylen vuonna 1984 aloittama iskelmä- ja rock-ohjelma, joka paikkasi Suomen television musiikkitarjonnan aukkoja. Ohjelmaa lähetettiin Yle TV2-kanavalta ja ensimmäisen kauden ajan sitä juonsi Timo T. A. Mikkonen, jonka jälkeen juontajana toimi Mikko Alatalo. Hittimittarin tunnusmusiikkina oli Hipnosis-yhtyeen remiksaama versio Jean-Michel Jarren kappaleesta "Oxygene Part 4". Juontojen taustamusiikkina kuultiin usein saman yhtyeen Windland-kappaletta.
Hittimittari oli samantyyppinen musiikin ja musiikkivideoiden arviointiohjelma kuin jo vuosikymmeniä televisiossa esitetty Levyraati, mutta videotarjonnan pääpaino oli selvästi nuorisomusiikissa. Joka viikko kappaleita arvioivat yleisöraadit ravintoloissa ympäri Suomea. Kappaleet laitettiin järjestykseen raatien antamien pisteiden pohjalta ja kolme eniten pisteitä saanutta kappaletta (4. kaudella vain voittajakappale) selvisivät seuraavan lähetyksen raadin arvioitaviksi. Saman kappaleen oli mahdollista päästä jatkoon kolme kertaa, jonka jälkeen se siirrettiin uusien kappaleiden tieltä ns. "superhittien" joukkoon.
Ensimmäisen, ainoastaan kotimaisia hittejä esitelleen Hittimittarin voitti Eppu Normaalin "Pimeyden tango". Viikkoa myöhemmin aloitetun ulkomaalaisten hittien lähetysten ensimmäinen voittaja oli Wham!:in "Wake Me Up Before You Go-Go". Viimeiset Hittimittarin voittajat olivat ulkomaisten sarjassa Joe Cockerin "Unchain My Heart", sekä kotimaisten sarjassa Popedan "Optinen O".
Hittimittarissa esitettiin ajan henki huomioiden sangen ennakkoluulottomasti muun muassa heavy metal -videoita, joita 1980-luvun alussa ja puolivälissä näkyi Suomessa enimmäkseen vain satelliittikanavien kautta.
Normaalien jaksojen lisäksi Hittimittarista tehtiin erikoislähetyksiä, kuten 20. toukokuuta 1987 esitetty "Hittimittari Special: Rock-talvi 86-87".
Viimeinen Hittimittarin jakso oli nimeltään "Jäähyväiset Hittimittarille, Hittimittari-special" ja se esitettiin 18. toukokuuta 1988. Ohjelma sisälsi parhaita videoita vuosien varrelta.
Louis Saha
Louis Laurent Saha (s. 8. elokuuta 1978 Pariisi, Ranska) on ranskalainen entinen jalkapalloilija, pelipaikaltaan hyökkääjä. Hänen viimeiseksi seurakseen jäi Englannin valioliigan Sunderland, jonne hän siirtyi Tottenhamista elokuussa 2012. Ammattilaisuransa Saha aloitti Metzissä.
Ranskan maajoukkueessa Saha debytoi Belgiaa vastaan pelatussa ottelussa 18. helmikuuta 2004. Hän kuului joukkueen kokoonpanoon vuoden 2006 MM-kilpailuissa, jossa se ylsi loppuotteluun.
Saha lopetti uransa 6.8.2013, hän ilmoitti sen Twitter-palvelussa.
Klardžeti
Klardžeti () oli maakunta antiikin ja keskiajan Georgiassa. Nykyisin se kuuluu Turkin koillisosassa sijaitsevaan Artvinin maakuntaan. Klardžeti, viereinen Taon alue ja useat muut pienemmät maakunnat muodostivat laajemman alueen, jolla oli yhteinen historia ja kulttuuri ja joka tunnetaan nykyään nimellä Tao-Klardžeti.
Klardžetin läpi virtaa Tšorokhi-joki (). Se ulottuu Arsiani-vuorijonolta länteen Mustallemerelle päin ja keskittyi aiemmin tärkeän linnoitetun Artanudžin kauppakaupungin ympärille (nykyinen Ardanuç). Se rajautui Šavšetiiin ja Nigaliin pohjoisessa ja armenialais-georgialaiseen Tajkin tai Taon maakuntaan etelässä. Alue vaastaa suurin piirtein klassisten lähteiden Kholarzenea () ja luultavasti varhaisempien urartulaisten kirjoitusten Kaţarzaa tai Quturzaa.
Klardžeti oli yksi Kartlin kuningaskunnan (kreikkalaisten ja roomalaisten kirjoittajien Iberian) lounaisimmista maakunnista. Kartli ilmestyi Kaukasian poliittiselle kartalle 200-luvulla ennen ajanlaskun alkua ja sitä hallitsi keskiaikaisten georgialaisten kronikoiden mukaan Parnavaziani-dynastia. 100-luvulta eaa. 200-luvulle jaa. Iberia ja viereinen Armenian kuningaskunta taistelivat Klardžetista ja joistakin sen lähialueista, ja maakunta siirtyi edestakaisin valtiolta toiselle. Kun Iberia jaettiin 370-luvulla Rooman ja Persian valtakuntien kesken, Klardžeti siirtyi edellisen haltuun, muttei tiedetä, tuliko siitä Rooman provinssi vai vasallivaltio. Iberia vaikuttaa saaneen maakunnan takaisin haltuunsa noin vuonna 485, kun Khosroiani-kuningas Vakhtang I meni naimisiin Helena-nimisen roomalaisen prinsessan kanssa. Sen jälkeen Klardžeti pysyi Vakhtangin nuorempien poikien ja heidän Roomaa kannattavien jälkeläistensä hallinnassa. He muodostivat guaramidien hallitsijasuvun ja hallitsivat Klardžetia ja Džavakhetia noin vuoteen 786 saakka, kunnes heidän alueensa siirtyivät nousevan Bagrationi-sukulaisdynastian haltuun.
Bagratidien kaudella alue koki taloudellisen ja kulttuurisen nousukauden. Artanudžista kerätyt verot olivat merkittävä tekijä hallitsijasuvun valtaannousussa. Klardžeti oli hylätty arabien hyökkäyksen jälkeen, mutta nyt se asutettiin uudelleen ja siitä tuli huomattava kristityn kulttuuri keskus. Georgialainen munkki Grigol Khandzteli (759–861) aloitti Klardžetissa laajamittaisen luostariliikkeen.
Vuoden 870 tienoilla Klardžetista tuli perinnöllinen läänitysalue yhdelle Georgian bagratidien kolmesta sukuhaarasta. Haara tunnettiin keskiajan vuosikirjoissa Klardžetin hallitsijoina () ja se joutui lopulta yhdistyneen Georgian ensimmäisen kuninkaan Bagrat III:n syrjäyttämäksi vuonna 1010. Klardžeti ei koskaan täysin toipunut seldžukkien hyökkäyksistä myöhemmin 1000-luvulla ja taantui edelleen mongolien ja Timur Lenkin hyökkäysten jälkeen 1200- ja 1300-luvuilla. Kun Georgian kuningaskunta jakautui osiin 1400-luvulla, Klardžeti siirtyi Samtskhen ruhtinaiden haltuun. He menettivät alueen osmaneille vuonna 1551.
Tervolan rautatieasema
Tervolan rautatieasema () on Suomen rataverkon liikennepaikka Tervolan kunnassa Lapin maakunnassa rataosalla . Liikennepaikan etäisyys Helsingin päärautatieasemalta on 900,5 ratakilometriä, mitattuna Haapamäen ja Seinäjoen asemien kautta. Liikennepaikka on otettu käyttöön 16.10.1909.
Tervolassa pysähtyvät nykyisin lähes kaikki rataosan henkilöjunat. Tavaraliikennettä ei ole. Liikenteenohjaustoiminnot on keskitetty hoidettavaksi kaukokäytöllä Oulun rautatieasemalta käsin. Ratapihalla on yksi läpiajettava sivuraide sekä yksi kuormausraide. Lipunmyynti asemalla loppui vuonna 2001. Asemalla tapahtuu junakohtaus kerran päivässä.
Alkuperäinen asema oli Thure Hellströmin suunnittelema jugendtyylinen asema, joka tuhoutui Lapin Sodassa. Uusi asema ja tavaramakasiini valmistuivat 1945. Rakennukset edustavat tyyliltään sodan jälkeistä vaatimatonta jälleenrakennuskauden rakennustyyppiä. Asemarakennus ja asemapäällikön talo talousrakennuksineen ovat nykyisin asuinkäytössä. Matkustajia varten on pieni puinen katos, josta löytyvät junien aikataulutiedot.
Muurolan rautatieasema
Muurolan rautatieasema () on Suomen rataverkon liikennepaikka Rovaniemen kaupungin Muurolan taajamassa, Lapin maakunnassa rataosalla . Ennen vuoden 2006 kuntaliitosta asema sijaitsi Rovaniemen maalaiskunnassa. Rautatieaseman etäisyys Helsingin päärautatieasemalta on 948,5 ratakilometriä, mitattuna Haapamäen ja Seinäjoen asemien kautta.
Lähes kaikki rataosalla liikennöivät henkilöjunat pysähtyvät Muurolassa asiakaspalvelua varten, kaupallista tavaraliikennettä ei ole. Liikenteenohjaustoiminnot hoidetaan kaukokäytöllä Oulun rautatieasemalta käsin.
Asemarakennus paloi maan tasalle 6. joulukuuta 2014. Paloa epäillään tuhopoltoksi.
Luettelo Suomen joukkueen lipunkantajista kesäolympiakisojen avajaisissa
Tämä on luettelo Suomen kesäolympialaisten joukkueen lipunkantajista kilpailujen avajaisissa.
Useimmiten Suomen lippua kesäolympialaisten avajaisissa on kantanut yleisurheilija, 11 kertaa. Edellisten olympiakisojen olympiavoittajana lippua ovat kantaneet Elmer Niklander, Eugen Ekman, Pentti Linnosvuo, Lasse Viren, Esko Rechardt, Jouko Salomäki, Mikko Kolehmainen ja Thomas Johanson. Lipunkantajista mitalin samoissa olympiakisoissa kun lippua kantoivat ovat voittaneet Eino Saastamoinen (hopea), Akilles Järvinen (hopeaa 1928 ja 1932), Eeles Landström (pronssia) ja Lasse Viren (2 kultaa).
Vuoden 1908 ja 1912 kisoissa kantaja kantoi Suomi-kylttiä ja vuoden 1920 kisoista lähtien Suomen lippua.
Dinamo Moskova
HK Dinamo Moskova () eli Moskovan Dynamo on moskovalainen jääkiekkoseura. Seura perustettiin vuonna 1946 KGB:n seuraksi. Sen edustusjoukkue pelaa monikansallisessa KHL-liigassa.
Joukkue saavutti neljä kertaa Neuvostoliiton mestaruuden. Ne tulivat vuosina 1947, 1954, 1990 ja 1991. Lisäksi sillä on Venäjän mestaruudet vuosilta 1992, 1993, 1995 ja 2000 sekä Venäjän supercupin voitto vuosilta 1999, 2000 ja 2005. KHL-liigan mestaruuden joukkue on onnistunut voittamaan kahdesti 2012 ja 2013. Dinamo voitti KHL-mestaruuden vuonna 2012 ja heti perään 2013. Suomalaisista joukkueessa pelasivat kaudella 2011–2012 vuoden 2011 maailmanmestari Leo Komarov ja Janne Jalasvaara. Jalasvaara pelasi myös kauden 2013 mestarijoukkueessa.
Vuonna 2010 se yhdistyi Moskovan alueen menestyksekkään HK MVD KHL-joukkueen kanssa "OHK Dinamo Moskova" -seuraksi (, "Yhdistynyt Dinamo"). Uusi OHK Dinamo pelasi KHL:n Bobrov-divisioonassa ja käytti aluksi kotikenttänään molempien kantaseurojensa jäähalleja. Vuonna 2012 joukkueen nimi kuitenkin palautettiin ennalleen.
Saurmag I
Saurmag I () oli Kartlin (antiikin lähteiden nimellä Iberia tunteman muinaisen georgialaisen kuningaskunnan) hallitsija. Keskiaikaisten georgialaisten kronikoiden perinteisissä kuningaslistoissa häntä pidetään Iberian toisena kuninkaana. Professori Cyril Toumanoff ehdottaa vuosia 234–159 eaa. Saurmagin hallinnon ajankohdaksi.
Noin vuonna 800 kirjoitettu ""Kuninkaiden elämä"" pitää Saurmagia kuningas Parnavaz I:n, Parnavaziani-dynastian perustajan, poikana ja seuraajana. Siinä vahvistetaan Iberian kuninkaiden primogenituuriin perustuva valtaannousujärjestys. Kertomuksen mukaan valtakunnan aateliset yhdistivät voimansa surmatakseen Saurmagin. Saatuaan tietää juonesta Saurmag pakeni dzurdzukien maahan (mahdollisesti nykyisten vainahien esi-isiä), joka oli hänen äitinsä kotimaa. Dzurdzukien avulla Saurmag murskasi kapinan ja loi uuden aatelisten luokan, joka oli suoraan riippuvainen kruunusta.
Kronikassa kerrotaan myös, että Saurmag noudatti isänsä omaksumaa seleukideja kannattavaa politiikkaa. Iberian siteet ajan iranilaiseen maailmaan korostuvat myös itse nimessä "Saurmag", joka perustuu skyyttiläis–sarmaattilaisten kielten juureen. Saurmagin kerrotaan kuolleen ilman miespuolista perillistä, joten häntä seurasi hänen adoptiopoikansa ja vävynsä Mirian I.
Dynamo Moskova (jääpallo)
Moskovan Dynamo () on moskovalainen jääpalloseura.
Vuonna 1923 perustettu seuraa kuuluu Neuvostoliiton ja Venäjän menestyksekkäimpiin.
Neuvostoliiton mestaruuden Dynamo voitti 15 kertaa. Neuvostoliiton hajoamisen jälkeen seura vajosi 1990-luvulla sarjan keskikastin joukkueeksi, ja 2000-luvun alussa Dynamo putosi Venäjän pääsarjasta. Neljän toiseksi korkeimmalla sarjatasolla pelatun kauden jälkeen Dynamo nousi takaisin Venäjän liigaan. Seura värväsi suurella rahalla useita huippupelaajia ja voitti heti nousun jälkeisenä kautena vuonna 2006 Venäjän mestaruuden. Viime kaudet Dynamo on hallinnut Venäjän jääpalloliigaa.
Suomalaisista Venäjän Superliigan moskovalaista huippuseuraa oon edustanut Mika Mutikainen kaudella 2005-2006.
Saavutuksia Neuvostoliiton mestaruussarjassa:
Saavutuksia Venäjän mestaruussarjassa:
Neuvostoliiton cupin voitto 1988, 1989, 1991 (yht. 3)
Venäjän cupin voitto 2005, 2006, 2008, 2010-11, 2011. (yht. 5)
Kansainvälisiä saavutuksia:
Transdev
Transdev on monikansallinen liikenneyhtiö, jonka pääkonttori sijaitsee Pariisissa, Ranskassa. Veolia Transdev muodostui vuonna 2011, kun pörssiyhtiö Veolia Environnementin omistama Veolia Transport ja Transdev fuusioituivat Veolia Transdeviksi. Veolian ohella toinen yhteisyrityksen pääomistaja on valtiollinen La Caisse des dépôts et consignations. Maaliskuussa 2013 yhtiön nimi lyheni muotoon Transdev S.A.
Vuonna 2015 Transdevin liikevaihto oli 6,6 miljardia euroa ja nettovoitto 82 miljoonaa euroa. Konserniyhtiön palveluksessa oli kaikkiaan 83 000 työntekijää. Yhtiö toimi 19 maassa. Käytössä oli 43 000 kulkuneuvoa ja lisäksi yhtiön operoitavana oli 22 raideverkkoa. Yhtiön liikennevälineillä tehtiin vuodessa 3,5 miljardia matkaa (kuljetetut matkustajat 2015).
Transdevillä on Euroopassa liiketoimintaa Suomessa, Ruotsissa, Norjassa, Tanskassa, Virossa, Puolassa, Tšekissä, Sloveniassa, Saksassa, Hollannissa, Belgiassa, Ranskassa, Espanjassa, Isossa-Britanniassa, Irlannissa, sekä muualla maailmassa muun muassa Australiassa, Yhdysvalloissa, Kolumbiassa, Israelissa ja Uudessa Kaledoniassa. Transdev Finland kuuluu Transdev -yhtiöön. Myöskin Chilessä löytyy Transdev nimellä Redbus ja Argentiinassa myös.
Suomessa suurin osa Transdevin liikenteestä koostuu pääkaupunkiseudun kaupunki- ja seutubussilinjoista. Muualla maailmassa yhtiö liikennöi linja-autojen lisäksi muun muassa junia, metroja, pikaraitiotievaunuja, monoraileja ja laivoja.
Scan Rail
Scan Rail on mahdollisuus matkustaa junilla Skandinaviassa ja Suomessa. Scan Rail -passeja on kahden tyyppisiä: 21 päivän passi, joka oikeuttaa 21 päivän matkustamisen Scan Rail -maissa, mutta vain kolmen päivän matkustamiseen passin ostomaassa ja Scan Rail Flexi -passi, joka on voimassa 15 päivää ja joista passin omistaja voi käyttää junilla matkusteluun viisi vapaavalintaista päivää. Lisäksi Scan Rail -passi oikeuttaa alennuksiin monista bussi- ja lauttamatkoista. ScanRail-lipun myynti lakkasi 31. joulukuuta 2007 ja se korvautui Interrail-lipulla.
Scan Rail -passin hinta määräytyy passin tyypin ja sen omistajan iän mukaan.
Mario Tennis
Mario Tennis on urheilupelisarja Nintendon konsoleille, joka alkoi vuonna 1995 Virtual Boyn pelillä "Mario's Tennis". Pelisarjassa tennistä pelaavat Mario-pelisarjasta tutut hahmot. Peleissä noudatetaan perinteisiä tennissääntöjä, mutta oman lisäyksensä peliin tuovat Mario-maailmasta tuodut elementit. Tenniskentissä nähdään perinteisiä massa- ja ruohokenttiä, mutta myös pelisarjan hahmoille ominaiset kotikentät ovat edustettuina, esimerkkinä Donkey Kong -teemainen viidakkokenttä. Vastapuolen pelaajia voi sabotoida muun muassa banaanien ja koopakuorien avulla. "Mario Power Tennis" esitteli ensimmäisenä sarjassa myös jokaiselle hahmolle ominaiset erikoislyönnit. Jokainen Nintendon konsolisukupolvi on saanut "Mario Tennis" -pelin sitten sen aloituksen, josta lähtien myös pelien kehittämisestä on vastannut Camelot Software Planning Nintendon sijaan.
"Mario Tennis" -sarjan avaus nähtiin vuonna 1995 Virtual Boylla pelillä "Mario's Tennis". Koska Virtual Boy ei menestynyt kaupallisesti, "Mario's Tennis" on jäänyt suosiossa muiden "Mario Tennis" -pelien varjoon; Virtual Boyta ei julkaistu Euroopassa, joten "Mario's Tennis" on jäänyt eurooppalaisilta väliin. Seuraavaa sarjan osaa saatiin odottaa viisi vuotta, kunnes Camelotin kehittämä "Mario Tennis" julkaistiin Nintendo 64:lle. Vuotta myöhemmin Game Boy Colorille julkaistiin oma "Mario Tennis", joka eroaa Nintendo 64 -pelistä muun muassa roolipelitilansa ansiosta.
Nintendo GameCubelle "Mario Tennis" sukelsi vuonna 2004 "Mario Power Tennis" -pelin myötä. Uututena sarjassa esiteltiin erikoislyönnit ja minipelit. Marion erikoislyöntinä on tennispallon lyöminen jättikokoisella moukarilla. Erikoislyöntien avulla voi iskeä tavoittamatonta palloa tai vain tehdä voimakkaan lyönnin vastustajan puolelle. Game Boy Advancelle julkaistiin vuotta myöhemmin "", joka on jatkoa Game Boy Colorille ilmestyneelle "Mario Tennis" -pelille.
Uusin Mario Tennis-peli on Mario Tennis Open, joka julkaistiin vuonna 2012 Nintendo 3DS-käsikonsolille.Kaikissa sarjan peleissä on seuraavat hahmot:
Myös seuraavat hahmot ovat esiintyneet sarjassa (esiintymisjärjestyksessä):
Käsikonsolien versioissa esiintyy myös omia hahmoja, jotka voi ladata Nintendo 64 -versioon:
Pelisarjassa on useita eri hahmotyyppejä, jotka ovat kukin taitavia omalla alallaan. Hahmotyypit voi jakaa seuraaviin ryhmiin: Tasapainoiset, jotka osaavat vähän kaikesta; tekniikkaan perehtyneet, jotka hallitsevat pallonsa suunnan hyvin; nopeat; voimakkaat, mutta hitaat; ja ovelat, joiden taidot ovat huonossa tasapainossa. Pelissä "Mario Power Tennis" lisättiin puolustava hahmoluokka, joiden hahmot ylttävät hyvin palloon pitkältäkin.
Kyyria (EP)
Kyyria EP on Kyyria-yhtyeen eponyymi omakustanne-EP vuodelta 1993. EP äänitettiin Helsingissä TTT Studiolla joulukuussa 1992 ja tuottajana toimi Stratovariuksen kitaristi Timo Tolkki, joka myös laulaa taustalaulua kappaleella "Aprés Nous Le Déluge". Orkestereista Jimsonweed, Blake, Judgement, Lullacry, Coarse tunnettu Kimmo Aroluoma soittaa bassoa EP:llä. Tämä on ainoa Kyyrian julkaisu jolla Aroluoma soittaa. Mielenkiintoiseksi tämän tekee se, että sekä Aroluoma että rumpali Karppinen ovat molemmat soittaneet Gandalf-yhtyessä, eri syistä ja eri aikoina. Karppinen joutui jättäytymään pois Gandalf-yhtyeestä syksyllä 1993, koska Kyyria vei häneltä liikaa aikaa. Yhtyeellä ei vielä tässä vaiheessa uraa ollut levysopimusta ja siksi EP on tuotettu omakustanteena.
EP:llä olevat versiot kappaleista eroavat myöhemmin julkaistuihin versioihin, joskus merkittävästi. Kappaleet "Winter Winds" ja "Après Nous Le Déluge" julkaistiin uudelleen äänitettyinä ja koko lailla uudelleen miksattuina levyllä Blessed Ravings. EP:llä oleva kappale "Peacock's Foot" on melkein eri sävellys verrattuna Alien-levyllä julkaistuun uudelleen äänitettyyn versioon.
Nimi "Peacock's Foot" on viittaus Kamasutrassa mainittuun kynsillä ihoon painettuun jälkeen, joka on sanottu muistuttavan riikinkukon jalkaa.
EP tunnetaan joskus myös nimellä "Winter Winds EP", johtuen levyn ensimmäisen kappaleen nimestä. Virallisesti, tarkoittaen Teoston rekisterin mukaan, EP on kuitenkin nimetön.
Vahaus
Vahaus on menetelmä ihokarvojen väliaikaiseksi poistamiseksi. Uusi, ohuempi ja pehmeämpi karva kasvaa poistetun tilalle 3-8 viikon kuluessa. Vahauksella voidaan poistaa karvoitusta lähes mistä tahansa kehonosasta.
Vahauksessa karvoitukselle levitetään ensin talkkia, jotta vaha tarttuisi paremmin karvaan muttei ihoon. Seuraavaksi levitetään lämmintä vahaa, joka on joko mehiläisvahaa tai synteettistä vahaa. Lopuksi vaha ja siihen takertunut karvoitus repäistään pois kangaskaistaleen avulla. Karvan takaisinkasvu kestää kauemmin kuin terällä ajeltaessa, koska suurin osa karvoista irtoaa kokonaan karvatupesta.
Vahauksessa karva saattaa myös katketa ilman, että se irtoaisi kokonaan karvatupesta, jolloin se kasvaa taas nopeammin takaisin.
Vahaus on hieman kivuliasta ensikertalaisille, mutta ajan myötä siihen tottuu. Lisäksi mitä useammin karvat on vahattu pois, sitä ohuempina ne kasvavat takaisin, jolloin poistaminen on jälleen helpompaa.
Vahaus käy suhteellisen nopeasti, kun sen taitaa, ja tulokset ovat pitkäkestoiset. Karvatupentulehduksien ja sisäänkasvun vaara on kuitenkin aina huomioitava. Näitä välttää parhaiten kosteuttamalla ihoa säännöllisesti ja kuorimalla ihoa kuorintavoiteella kerran viikossa.
Kazakstanin jääpallomaajoukkue
Kazakstanin jääpallomaajoukkue edustaa Kazakstania kansainvälisissä jääpallon maajoukkuekilpailuissa. Kazakstanista tuli Kansainvälisen jääpalloliiton järjestyksessään yhdeksäs jäsen vuonna 1994. Joukkue on historiansa aikana saavuttanut jääpallon MM-kisoista kuusi pronssia, 2003, 2005, 2012, 2013, 2014 ja 2015. Joukkuetta valmentaa Aleksei Nikišov.
Uralski Trubnik
Hokkeinyi klub Uralski Trubnik "()" on jääpalloseura Pervouralskin kaupungista Venäjältä. Se pelaa Venäjän jääpallon Superliigassa.
Seura on perustettu vuonna 1930. Vuosina 1937-62 seuran nimi oli Metallurg ja vuosina 1962-65 NTZ, kaudella 1994-95 se pelasi Venäjän liigassa nimellä Evrazija-Sport. Neuvostoliiton pääsarjassa seura debytoi vuonna 1959. Parhaimmillaan se on sijoittunut Neuvostoliiton sarjassa neljänneksi, vuosina 1963 ja 1964. Venäjän liigassa seura ei ole vielä yltänyt yhtä korkeille sijoituksille, vaikka se on pelannut yhtäjaksoisesti korkeimmalla sarjatasolla Venäjän liigan ensimmäisestä kaudesta lähtien 1992-93. Parhaita sijoituksia ovat olleet vuosina 2001 ja 2006 Venäjän Superliigan 5. sija.
Suomalaisista Venäjänä Superliigassa pelaavaa seuraa on edustanut Timo Oksanen kahden kauden ajan 2007-2009.
Rakennushallitus
Rakennushallitus () oli suomalainen keskusvirasto, joka toimi vuosina 1811–1995. Sen tehtävä oli huolehtia valtion rakennusten ylläpidosta ja suunnitella uudet valtion rakennukset. Rakennushallituksen tehtäviä hoitamaan perustettiin Valtion kiinteistölaitos, joka nykyisin tunnetaan nimellä Senaatti-kiinteistöt. Senaatti-kiinteistöt on valtion liikelaitos.Savolainen 1996.
Rakennushallitus oli ensimmäinen Suomeen autonomian aikana perustettu keskusvirasto. Viraston nimi oli ensin "Yleisten rakennusten intendentinkonttori" ja asetus sen perustamiseksi annettiin 3. syyskuuta 1811. Konttori perustettiin aluksi Turkuun, mutta siirrettiin Helsinkiin vuonna 1821. Viraston ensimmäinen päällikkö (intendentti) oli italialaissyntyinen arkkitehti Charles Bassi. Alkuvaiheessa viraston tehtävänä oli tarkistaa kirkkojen ja muiden yleisten rakennusten piirustukset ja kustannusarviot, jonka jälkeen ne lähetettiin keisarille hyväksyttäväksi.
Vuonna 1865 annetulla asetuksella intendentinkonttorin nimi vaihtui Yleisten rakennusten ylihallitukseksi ja samalla perustettiin piiriorganisaatio hallituksen työmäärän keventämiseksi. Jokaiseen lääniin paitsi Uudenmaan ja Hämeen lääniin perustettiin lääninrakennuskonttori, joiden johtajia yleisesti sanotaan lääninarkkitehdeiksi. Monet lääninarkkitehdit olivat ensin arkkitehteina ylihallituksessa ennen siirtymistään lääninrakennuskonttoreiden johtoon.
Yleisten rakennusten ylihallitus nimettiin vuonna 1936 Rakennushallitukseksi.
Intendentit
Ylijohtajat
Pääjohtajat
Oiva Paloheimo
Oiva Aukusti Paloheimo, vuoteen 1911 "Pietilä", (2. syyskuuta 1910 Tampere – 13. kesäkuuta 1973 Helsinki) oli suomalainen kirjailija, joka kirjoitti romaaneja, runoja, novelleja ja aforismeja. Paloheimon tunnetuimpia teoksia on lastenkirja "Tirlittan" (1953).
Oiva Paloheimon vanhemmat olivat liikemies Aukusti Pietilä (myöhemmin Paloheimo) ja 16-vuotias kauppiaantytär Katri Salonen. Paloheimo erotettiin äidistään heti syntymän jälkeen, ja koska hänen isänsä kiersi liiketoimissaan ympäri Suomea, Oiva Paloheimo joutuikin lapsena usein asumaan tätiensä luona. Isän kuoltua espanjantautiin Oivan ollessa kahdeksanvuotias muutti hän isänsä nuoremman veljen Heikki Pietilän kasvattilapseksi Kangasalle.
Paloheimo kirjoitti ensimmäisen näytelmänsä "Kauppakirja" jo yhdeksänvuotiaana ja alkoi kirjoittaa myös runoja ja novelleja. Ensimmäisiä novellejaan hän julkaisi salanimellä Oiva Kaisla eri lehdissä, ja ensimmäinen omalla nimellä julkaistu novelli ilmestyi Aamulehden sunnuntailiitteessä 1926.
Vuosina 1930–1933 Paloheimo opiskeli jonkin aikaa Yhteiskunnallisen korkeakoulun sanomalehtimieslinjalla. Heikko menestys etenkin kielissä sekä taloudelliset ongelmat keskeyttivät kuitenkin opinnot. Ensimmäisen kirjansa, runokokoelman "Vaeltava laulaja", Paloheimo julkaisi 1935. Seuraavat vuodet hän käytti omaelämäkerrallisen romaaninsa tekemiseen; teos ilmestyi 1942 nimellä "Levoton lapsuus".
Paloheimo oli toimittajana Mikkelin Sanomissa ja Länsi-Savo-lehdessä. Sotien aikana hän toimi rintamakirjeenvaihtajana.
Vuosina 1946–1952 Paloheimo asui perheineen Vesilahden pappilan piharakennuksessa. hänen toisen vaimonsa isä Kalle Kahiluoto oli tällöin Vesilahden kirkkoherrana. Astuttuaan seurakunnan kirkkoherran virkaan Harri Hentinen oli tehnyt siitä museon. Rakennus tuhoutui tulipalossa 29. marraskuuta 2018.
Vuodesta 1953 Paloheimo asui Helsingissä Oulunkylässä ensin Larin-Kyöstin Suomen Kirjailijaliitolle testamenttaamassa puutalossa Veräjämäessä ja myöhemmin Mäkitorpantie 40:ssä.
Oiva Paloheimo oli naimisissa kolme kertaa: 1938–1945 Maila Ahvenaisen kanssa, 1945–1953 Sirkka-Liisa Kahiluodon kanssa ja 1956–1969 Anna Sinikka Rädyn kanssa. Ensimmäisestä liitosta Paloheimolla oli kaksi ja toisesta kolme lasta. Ensimmäiset kaksi liittoa päättyivät eroon Paloheimon uskottomuuden ja alkoholin käytön takia. Paloheimolla oli myös taloudellisia vaikeuksia, koska suuri osa hänen tuloistaan meni lasten elatusmaksuihin. Viime elinvuosina myös sairaudet alkoivat haitata Paloheimon elämää. Hänen viimeiseksi teoksekseen jäi vuonna 1962 ilmestynyt runokokoelma "Palaa ne linnut vielä".
Nykyään Paloheimo muistetaan lähinnä "Tirlittan"-lastenkirjastaan, muu hänen tuotantonsa on painunut paljolti unohduksiin. Paloheimon runoista ovat tunnetuimpia laulusovitusten kautta "Ontuva Eriksson" ja "Lähtevien laivojen satama".
Lähes täydellinen luku
Lähes täydellinen luku on positiivinen kokonaisluku "n", jonka tekijöiden summa on yhtä paljon kuin formula_1. Esimerkiksi 4 on lähes täydellinen luku, koska formula_2. Kymmenen ensimmäistä lähes täydellistä lukua ovat 1, 2, 4, 8, 16, 32, 64, 128, 256 ja 512. Ainoat tunnetut lähes täydelliset luvut ovat muotoa formula_3, jossa k on luonnollinen luku, mutta ei ole osoitettu, että kaikki lähes täydelliset luvut noudattaisivat tätä muotoa. Lähes täydelliset luvut ovat myös vajaita lukuja.
Vietnamin đồng
Đồng (VND) on Vietnamin rahayksikkö, jonka symboli on ₫. Yksi euro oli 27624.70 dồngia 4. kesäkuuta 2013.
Turbo Lover
Turbo Lover on brittiläisen heavy metal -yhtye Judas Priestin tunnetuimpia kappaleita ja singlejulkaisu vuodelta 1986. Kappale löytyy myös Judas Priestin "Turbo"-levyltä, ja kappaleesta on tehty musiikkivideo. Kappaleen B-puolena oli kappale "Hot for Love".
Kappale kertoo nimensä mukaisesti rakkaudesta, tai yhtyeen tyylille uskollisesti ronskiin tyyliin rakastelusta nopean auton kyydissä. Kappale on hyvin kasarimaisen rokkaava, ja siinä on käytetty kitarasyntetisaattoreita. Se on myös yhtyeen vakiokappaleita keikoilla.
Rapid Wien
Rapid Wien on Itävallan menestyksekkäin jalkapalloseura. Se perustettiin vuonna 1898 nimellä "Erster Wiener Arbeiter-Fußball-Club". Tuolloin seuran värit olivat sininen ja punainen. Seuran alkuperäinen nimi viittaa siihen, että sen perustajat olivat työläisiä. Rapidia onkin aina pidetty Wienin työväen seurana, kun Austria Wien on ollut ylempien yhteiskuntaluokkien seura. Vuotta myöhemmin seuran nimi muutettiin muotoon SK Rapid Wien ja seuran väreiksi vaihdettiin valkoinen ja vihreä.
Maailmansotien välisenä aikana Itävalta oli yksi jalkapallon mahtimaista. Rapid oli tuolloin yksi Euroopan parhaista joukkueista. Kun Itävalta liitettiin Saksaan vuonna 1938, Rapid siirtyi pelaamaan Saksan sarjoihin. Tuona aikana Rapid voitti Saksan cupin (1938) ja liigan (1941).
Rapid on voittanut Itävallan mestaruuden ennätykselliset 32 kertaa. Se voitti ensimmäisen mestaruutensa 1912 ja viimeisimmän 2008. Ainoa vuosikymmen, jolla Rapid ei ole saavuttanut yhtään mestaruutta, on ollut 1970-luku. Rapid on pelannut koko historiansa ajan ylimmällä sarjatasolla. Itävallan Cupin seura on voittanut 14 kertaa. Mitropa Cupin Rapid voitti kahdesti vuosina 1930 ja 1951. Seura on selvinnyt kaksi kertaa Cup-voittajien cupin finaaliin, mutta hävinnyt molemmilla kerroilla: 1985 Evertonille ja 1996 PSG:lle. Kaudella 2006 Rapid selvisi Mestarien liigan lohkovaiheeseen, mutta se hävisi kaikki ottelunsa.
Rapid pelaa kotiottelunsa Allianz Stadionilla, joka valmistui vuonna 2016 Rapidin vanhan kotistadionin, Gerhard-Hanappi-Stadionin tilalle. Rakennusvaiheen aikana joukkue pelasi Ernst-Happel-Stadionilla.
Sokerialkoholit
Sokerialkoholit eli polyolit ovat hiilihydraattien hydrattuja muotoja, joiden karbonyyliryhmä (aldehydi tai ketoni) on pelkistetty primääriseksi tai sekundaariseksi hydroksyyliryhmäksi. Sokerialkoholeja käytetään yleensä makeutusaineina "sokerittomissa tuotteissa" sekä esimerkiksi hammastahnassa ja suuvesissä.
Sokerialkoholeja ovat muiden muassa erytritoli, inositoli, isomalti, ksylitoli, laktitoli, maltitoli, mannitoli ja sorbitoli.
Sokerialkoholeja esiintyy luontaisesti monissa hedelmissä. Niitä voidaan myös valmistaa disakkarideista ja monosakkarideista. Disakkarideista muodostetut sokerialkoholit, kuten maltitoli ja laktitoli, eivät kuitenkaan hydraudu kokonaan, sillä niissä on vain yksi pelkistettävä aldehydiryhmä.
Sokerialkoholit eivät ole yhtä makeita kuin sakkaroosi (pöytäsokeri), ja niissä on vähemmän energiaa. Niiden maku muistuttaa pöytäsokeria, ja niitä voi käyttää peittämään vahvojen makeutusaineiden jättämän epämiellyttävän jälkimaun. Jotkin sokerialkoholit aiheuttavat suussa "kylmän" tunteen, kuten ksylitoli purukumissa. Kariesta aiheuttavat bakteerit eivät kykene käyttämään sokerialkoholeja ravintonaan, joten ne eivät ole vahingollisia hampaille.
Sokerialkoholit eivät imeydy ohutsuolessa täysin vereen, joten ne vaikuttavat verensokeriin vähemmän kuin pöytäsokeri. Tämän takia myös diabeetikot ja vähähiilihydraattista ruokavaliota noudattavat voivat kohtuullisessa määrin käyttää niitä. Suuret määrät sokerialkoholia voivat aiheuttaa turvotusta ja ripulia.
Polyolit
Polyoli eli monenarvoinen alkoholi on alkoholi, jossa on useampi hydroksyyliryhmä. Yksinkertaisimpia ovat diolit, esim. etaanidioli eli etyleeniglykoli. Tavallisia polyoleja ovat glyseroli sekä sokerialkoholit.
Polyoleja käytetään polyesterien, polykarbonaattien, polyuretaanien ja epoksien monomeereina. Esimerkiksi bisfenoli A on tavallinen polykarbonaattimonomeeri. Lisäksi nitraattiesteriräjähteitä valmistetaan vastaavista polyoleista, esim. nitroglyserolia glyserolista tai pentaerytritolitetranitraattia pentaerytritolista.
Polyvinyylialkoholi on polymeerinen polyoli. Selluloosa, hemiselluloosa ja tärkkelys ovat ulospäin polyoleja, koska niissä vain hydroksyyliryhmät ovat reaktiivisia, mutta ne luokitellaan polysakkarideiksi, koska ne muodostuvat aldehydimonomeereista - monomeerien keskinäinen sidos on asetaali. Sen sijaan polyetyleeniglykoli "ei ole" polymeerinen polyoli vaan polyeetteri, jossa on kuitenkin kaksi hydroksyyliryhmää päässä.
Aprilia RS 125
Aprilia RS 125 on italialaisen Aprilian valmistama kaksitahtinen 125-kuutioinen kevytmoottoripyörä. RS on tyyliltään replika, jonka esikuvana on käytetty Aprilian MotoGP-kilpureita. RS-malliin on saatavilla useita kisavärityksiä, kuten Valerossi-nimellä tunnettu jäljitelmä Valentino Rossin 1990-luvun lopulla käyttämästä ajokista.
Eurotehoiseksi rekisteröitynä moottorin antama huipputeho on rajoitettu 11 kilowattiin Euroopan unionin lainsäädännön mukaisesti. RS on myös mahdollista rekisteröidä täystehoiseksi, jolloin sen ajamiseen vaaditaan A2-luokan ajokortti ja 18 vuoden ikä. Tällöin pyörään asennetaan TT-osat, joihin vuosimallista riippuen kuuluu pakoputkisto, CDI-boksi, pakoaukonsäädin ja kaasutin.
RS-kevytmoottoripyörämalli on uudistettu kahdesti. Vuonna 1998 Suomeen rekisteröitiin ensimmäiset "munaperinä" tunnetut RS:t, joiden nimitys johtuu pyörän takakatteen ja matkustajan penkin pyöreästä muotoilusta. Sitä ennen RS:n perä oli virtaviivaisempi. Myös etukatteen ja kylkikatteiden liittymäkohta siirtyi tässä uudistuksessa. Vuonna 2006 Aprilia RS:n muotoilu uudistui täysin, jolloin katteista tuli kulmikkaat. Muotoilu on selkeästi saanut vaikutteita RS:n saman yhtiön isommasta mallista Aprilia RSV.
Aprilia RS:ää on valmistettu kahdella eri moottorilla. Vuodesta 1994 lähtien käytettiin Rotax 123 -kaksitahtimoottoreita vuoteen 1998 asti. Samaa moottoria käytettiin RS:ää edeltävässä AF1 mallistossa. Nykypäivään saakka on tuotannossa ollut Rotax 122 -kaksitahtimoottori. Moottorit eivät eroa toisistaan kovinkaan paljoa muuten kuin teholtaan, jota 123 moottorissa on jonkin verran enemmän, joka on pääasiallisesti saatu erilaisella sylinterillä. 123 ja 122 moottorien varaosat käyvät melko pitkälti toisiinsa. Rotax 123 -moottorissa käytetään täysitehoisena Dell’Orto VHSB34 34 -millimetristä litteäluistista kaasutinta. Kuristettaessa kaasutin vaihdetaan Dell’Orto PHBH28 28 -millimetriseen kaasuttimeen. Samaa Dell’Orto PHBH28 28 -kaasutinta käytetään Rotax 122 -koneellisissa malleissa niin täystehoisissa kuin A1-tehoihin kuristetuissa versioissa. Vuonna 2007 pyörän sähköjärjestelmää uudistettiin ja kaasuttimeksi vaihtui Dellorto VHST28 johtuen uusista Euro 3 -päästönormeista.
Petteri
Petteri on suomalainen etunimi. Kaikkiaan Suomessa on toukokuun 2017 loppuun mennessä ollut kirjoilla 77 159 Petteri-nimistä henkilöä. Petterin nimipäivä on 29. kesäkuuta. Petteri on johdannainen Apostoli Pietarin nimestä.
Muita samankaltaisia nimiä on mm. Petri, Pekka ja Pietari.
Paul Frank
Paul Frank Sunich (29. elokuuta 1967) on yhdysvaltalainen taiteilija ja vaatesuunnittelija. Hän on ehkä eniten tunnettu vaatemerkistään ”Paul Frank” ja ”Julius & Friends”-mallistosta.
Opiskeluaikoina 1990-luvulla, Paul Frank teetti ystävilleen omia asusteita. Kyseessä oli esimerkiksi lompakoita ja selkäreppuja.
Pari vuotta myöhemmin hän perusti Paul Frank Industries myydäkseen tuotteitaan. Hän teki töitä päivisin ja ompeli ja myi asusteita vapaa-aikanaan.
Nykyään Paul Frank Industries on hyvin suosittu merkki nuorison keskuudessa. Firmalla on omia kauppoja ympäri Yhdysvaltaa, mutta myös Lontoosta, Amsterdamista, Berliinistä, Ateenasta, Seoulista, Bangkokista ja Japanista löytyy Paul Frank-kauppoja. Suomesta Paul Frankin tuotteita myydään muun muassa One Way-liikkeeissä. Suomeen ei ole vielä perustettu erillistä Paul Frank -liikettä.
Paul Frank on viime aikoina saanut uusiakin projekteja niskalleen. Hänellä on päämääränä uusi designstudio Treestitch Design ja hän on myös luonut taideteoksia hyväntekeväisyyttä varten.
Paul Frankin vaatteita käyttää muun muassa Adam Brody.
Paul Frank tapasi vaimonsa Susan Wangin vuonna 2003. Hänkin on taiteilija, ja he menivät naimisiin 18. kesäkuuta 2005.
Julius & Friends on osa Paul Frank-merkkiä ja on ehkä merkin tunnetuimpia mallistoja.
Lista ”Julius & Friends”- mallistossa esiintyvistä henkilöistä:
Kuoronjohtaja
Kuoronjohtaja vastaa kuoron harjoittamisesta ja konserttiesitysten johtamisesta. Tunnettuja kuoronjohtajia Suomessa ovat mm. Harald Andersén, Erkki Pohjola ja Matti Hyökki sekä kansainvälisesti mm. Tõnu Kaljuste ja Eric Ericson. Suomessa kuoronjohtoa voi opiskella Sibelius-Akatemian lisäksi Metropolia ammattikorkeakoulussa sekä Tampereen (TAMK) ja Jyväskylän (JAMK) ammattikorkeakouluissa.
Tiibetin rata
Tiibetin rautatie on Kiinan Tiibetiin rakentama maailman korkeimmalla kulkeva rautatie. Rautatie yhdistää Tiibetin pääkaupungin Lhasan Xiningiin. Radan viimeinen 1142 km pitkä osuus Golmudista Lhasaan avattiin 1. heinäkuuta 2006. Alkuosa Xiningistä Golmudiin (830 km) otettiin käyttöön vuonna 1984. Tanggulan vuoristosolan kohdalla rautatie kulkee 5 072 metrin korkeudessa. Rautatiestä noin 550 kilometriä kulkee ikiroudan päällä. Radalla voidaan myös ikiroudan alueella ajaa 100 km/h nopeudella, kun siellä 70 km/h pidetään tavanomaisena nopeutena. Ratahanke nousi esille ensimmäistä kertaa 1950-luvulla, mutta siitä luovuttiin 1987 teknisten vaikeuksien ja tiibetiläisten vastustuksen vuoksi. Hankkeen arvoksi ulkomailla olevat tiibetiläiskriitikot arvioivat yli 19,4 miljardia yuania (2,34 miljardia Yhdysvaltain dollaria), minkä arvoiseksi Kiina arvioi sen 1995.
Tiibetin kansantulo on puolet keskimääräisestä kiinalaisesta. Kiina arvioi radan tarjoavan mahdollisuuksia taloudelliseen kehitykseen kuljetusyhteyksien parannettua. Radan uskotaan voivan kehittää turismia nopeimmin. Myös lentoyhtiöt alkavat tarjota enemmän lentoja kilpaillakseen radan kanssa. Radan on arveltu lisäävän turistimääriä päivittäin 5 000-6 000:een.
Final Fantasy Crystal Chronicles: The Crystal Bearers
Final Fantasy Crystal Chronicles: The Crystal Bearers on Square Enixin kehittämä videopeli Wiille.
Square Enix esitteli pelistä trailerin vuoden 2006 E3-messujen vastaisessa lehdistötilaisuudessa.
Takanami (1942)
Takanami (jap. 高波, "takanami", ’korkea aalto’) oli keisarillisen Japanin laivaston Yūgumo-luokan hävittäjä toisessa maailmansodassa.
"Takanami" liitettiin laivastoon 31. elokuuta 1942 ensimmäisenä päällikkönään Ogura Masami. Alus suojasi 27.syyskuuta – 7. lokakuuta 1942 joukkojenkuljetussaattuetta Saekista Rabauliin. Matkan aikana alus pelasti 7. lokakuuta 279 eloonjäänyttä torpedoidulta kuljetusalus "Naminouemarulta". Alus saapui 10. lokakuuta Trukille, jossa se liittyi 2. laivaston 2. hävittäjälaivueen 31. hävittäjäviirikköön.
Alus suojasi 13.–15. lokakuuta "Kongōa" ja "Harunaa" niiden tulittaessa Hendersonin lentokenttää. Alus suojasi 15.–16. lokakuuta "Myōkōa" ja "Mayaa" niiden tulittaessa Hendersonin lentokenttää. Alus kuului 26. lokakuuta amiraali Kondon osastoon Santa Cruzin taistelussa. Alus suojasi 3.–5. marraskuuta "Susuyaa" ja "Mayaa" matkalla Trukista Shortlandsiin. Alus kuljetti 7. marraskuuta täydennysjoukkoja Guadalcanalille, minkä aikana se kärsi pieniä vaurioita ilmahyökkäyksessä.
Alus suojasi 13.–15. marraskuuta Guadalcanalin taistelussa saarelle matkaavaa joukkojenkuljetussaattuetta. Alus osallistui 30. marraskuuta 1942 huoltotarvikkeiden kuljetukseen Guadalcanalille, kun sen taisteluryhmä kohtasi Yhdysvaltain laivaston risteilijöitä ja hävittäjiä (Tassafarongan taistelu). "Takanami" torpedoi "USS Minneapolisin" ja "USS New Orleansin". Vihollisen kova tulitus lopulta upotti "Takanamin" useita kilometrejä lounaaseen Savon saaresta, jolloin 197 miehistönjäsentä sai surmansa. Surmansa saaneiden joukossa oli viirikön komentaja Shimizu Toshio sekä aluksen päällikkö Ogura Masami. Alukselta pelastuneista 48 pääsi Guadalcanalille, jossa 19 joutui amerikkalaisten joukkojen vangeiksi.
Jaakob
Jaakob ja Jakob ovat Raamattuun pohjautuvia miesten etunimiä. Nimi on yleinen eri muodoissaan lähes kaikissa maissa. Jaakob on johdettu latinan nimestä "Iacobus", joka puolestaan tulee kreikan "Iakobos"-nimen kautta hepreasta (יעקב, "Ja'akov"). Tavallisin suomalainen muunnos nimestä on Jaakko, joka on Suomen yleisimpiä ensimmäisiä etunimiä. Muita ovat ainakin Jaako, Jaakoppi, Jake, Jaska, Jimi ja Kauppo. Lisäksi kourallinen tyttöjä Suomessa on saanut nimekseen jonkin Jaakobin naispuolisen vastineen kuten Jakobinan, Jacobinen tai Jakoban.
Vuoden 2016 loppuun mennessä Suomessa oli annettu 291 henkilölle nimi Jaakob ja 1 994 henkilölle nimi Jakob. Jaakobin nimipäivä on 25. heinäkuuta, apostoli Jaakob vanhemman muistopäivänä.
Niina Kurkinen
Niina Kurkinen (s. 20. toukokuuta 1974 Kajaani) on suomalainen malli, näyttelijä ja yksityisyrittäjä.
Kurkinen aloitti mallin uransa 16-vuotiaana muuttaessaan Pariisiin mallin töiden perässä. Sittemmin hän on toiminut pitkään kosmetiikkayhtiö Lumenen mallina. Kurkinen on yksi Suomen menestyneimmistä malleista ja hän on yhteistyössä Paparazzi-mallitoimiston kanssa. Hänellä on myös Helsingin keskustassa oma vaateliike Nina's, joka myy muun muassa Marnin, Dries van Notenin, Miu Miun, Christian Louboutinin, Preen Linen, Ld Tuttlen ja Marc by Marc Jacobsin luomuksia.
Kurkinen on näytellyt muun muassa elokuvissa "Levottomat" ja "Sooloilua" sekä televisiosarjoissa "Kylmäverisesti sinun", "Irtiottoja" ja "Tahdon asia".
Kurkinen oli 1990-luvun loppupuolella avoliitossa elokuvaohjaaja Antti J. Jokisen kanssa ja heille syntyi vuonna 1997 yhteinen poika. Liitto päättyi eroon 1999 ja lapsi jäi äidille.
Hän on ollut myös kihloissa jääkiekkoilija Jarkko Ruudun kanssa. He erosivat vuonna 2007. Niina Kurkinen avioitui 6.8.2017 tanskalaisen Nikolaj Nyholmin kanssa.
Dulcimer
Dulcimer on Aasiasta kotoisin oleva kielisoitin, joka kuuluu kordofonien soitinryhmään. Dulcimer koostuu kaikulaatikosta ja sen yli pingotetuista kielistä, jotka saadaan soimaan lyömällä niitä kahdella kapulalla. Dulcimerin muita variantteja ovat unkarilainen "cimbalom" ja Lähi-idässä käytetty "santur". Dulcimer on länsimaisen pianon suora edeltäjä.
Venäjän jääpallomaajoukkue
Venäjän miesten jääpallomaajoukkue edustaa Venäjää jääpallon miesten kansainvälisissä maajoukkuekilpailuissa. Venäjä osallistui maailmanmestaruuskilpailuihin ensi kertaa 1993 Norjan kisoissa. Mitaleita joukkue on voittanut 19: kymmenen mestaruutta, kahdeksan hopeaa ja yhden pronssin.
Džvari
Džvarin luostari ( eli kirjaimellisesti "ristin luostari") on historiallinen luostari Mtskhetan kaupungissa Mtskheta-Mtianetin hallintoalueella Georgiassa. Se kohoaa korkealla vuorella kaupungin itäpuolella ja Mtkvari- ja Aragvi-jokien yhtymäkohdan yläpuolella.
Džvari on yksi maan pyhimmistä paikoista ja sen historia liittyy kiinteästi maan kääntymiseen kristinuskoon. Pyhä Nino asetti perinteen mukaan paikalle ristin sen jälkeen, kun kuningas Mirian III ja siten koko Iberia oli hyväksynyt uuden uskonnon 300-luvulla. Ensimmäisen kirkon paikalle rakennutti Guaram I 500-luvun puolivälin jälkeen. Se sijaitsi nykyisen kirkon pohjoispuolella. Nykyisen kirkon rakennutti vuosina 586–605 Guaramin poika Stepanoz I. Se on yksi hienoimmista varhaisen georgialaisen kristityn arkkitehtuurin tuotoksista ja klassinen esimerkki neliapsisesta keskeiskirkosta. Kirkko on koristeltu korkokuvin. Sillä oli huomattava vaikutus Georgian arkkitehtuurin kehitykseen ja se sai aikaan lukuisia kopioita ympäri maata.
Džvari on otettu vuonna 1994 yhdessä Mtskhetan muiden historiallisten monumenttien kanssa Unescon maailmanperintöluetteloon.
HK Stroitel Syktyvkar
Stroitel Syktyvkar () on venäläinen jääpalloseura Komin tasavallan pääkaupungista Syktyvkarista. Joukkue pelaa Venäjän jääpallon superliigassa, mikä on maan korkein sarjataso.
Stroitel perustettiin vuonna 1947. Seura nousi ensimmäistä kertaa Neuvostoliiton mestaruussarjaan kaudeksi 1983-84, ja pelasi siitä lähtien yhtäjaksoisesti Neuvostoliiton/Venäjän liigassa, aina kauteen 2009-2010 saakka. Neuvostoliiton aikoina sen paras sijoitus oli vuoden 1986 viides sija. Seuran parhaat kaudet osuvat Neuvostoliiton hajoamisen jälkeisiin kausiin, se oli vuonna 1993 hopealla Venäjän liigassa, mikä on seuran historian paras saavutus. Kaudella 2007-2008 joukkue tunnettiin nimellä ""Dinamo-Syktyvkar"".
Stroitel pelasi kolme kautta, 2010-2013, toiseksi korkeimmalla sarjatasolla Venäjän jääpallon mestaruussarjassa. Seura nousi takaisin Superliigaan kaudeksi 2013-2014, voitettuaan mestaruussarjan 2013.
Misi (täsmennyssivu)
Misi tarkoittaa seuraavia asioita: